
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3053 

12 Νοεμβρίου 2014 


ΑΠΟΦΑΣΕΙ Σ 

Αριθμ. ΤΔΑΔΤΑ/46 

Μεταβίβαση του δικαιώματος υπογραφής «Με εντολή 
Υφυπουργού» στο Γενικό Γραμματέα Αθλητισμού και 
στους λοιπούς υπηρεσιακούς παράγοντες. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 αρ. 27 «Σύσταση Γ ενικών Γ ραμμα- 
τειών», παρ. 2ε, περ. ιν «Γενική Γραμματεία Αθλητισμού» 
(Φ.Ε.Κ. 137/Α71985). 

β) Του Ν. 665/1977 «Περί τροποποιήσεως και συμπλη- 
ρώσεως της περί εξωσχολικού αθλητισμού και γυμνα¬ 
στηρίων νομοθεσίας και λοιπών συναφών διατάξεων» 
(ΦΕΚ 225/Α'/18-08-1977), όπως ισχύει. 

γ) Του Ν. 423/1976 (ΦΕΚ 223/Α721-08-1976) «Περί Γυ¬ 
μναστηρίων και ρυθμίσεως θεμάτων αφορώντων εις 
τον εξωσχολικόν αθλητισμόν» (ΦΕΚ 223/Α721-08-1976), 
όπως ισχύει. 

δ) Του Ν. 1070/1980 «Περί λήψεως μέτρων αναπτύξεως 
του αθλητισμού και ρυθμίσεως συναφών θεμάτων» (ΦΕΚ 
204/Α76-9-1980), όπως ισχύει. 

ε) Του Π.Δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 28/Α71-3-1985), όπως ισχύει. 

στ) Του Π.Δ. 63/2005 (ΦΕΚ 98/Α722-04-2005) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά Όργανα», αρ. 54 «Μεταβίβαση αρμοδιοτή¬ 
των» και αρ. 90, όπως ισχύουν. 

ζ) Του Ν. 2725/1999 (ΦΕΚ 121/Α71999) «Ερασιτεχνικός 
και Επαγγελματικός Αθλητισμός και άλλες διατάξεις», 
όπως ισχύει. 

η) Του Ν. 3669/2008 «Κύρωση της Κωδικοποίησης της 
νομοθεσίας κατασκευής Δημοσίων Έργων» (ΦΕΚ 116/ 
Α718-6-2008), όπως ισχύει. 

0) Του Π.Δ. 38α/1987 «Όργανα που αποφασίζουν ή 
γνωμοδοτούν και ειδικές ρυθμίσεις σε θέματα έργων 
που εκτελούνται από την Γ.Γ.Α. και τα Ν.Π.Δ.Δ. που επο¬ 
πτεύονται ή ελέγχονται από αυτή» (ΦΕΚ 11/Α71987). 

2. Την υπ’ αριθμ. 28101/656/597/325/31-10-2014 απόφαση 
του Πρωθυπουργού και του Υπουργού Πολιτισμού και 
Αθλητισμού, περί ανάθεσης αρμοδιοτήτων στον Υφυ¬ 


πουργό Πολιτισμού και Αθλητισμού Ιωάννη Ανδριανό και 
στην Υφυπουργό Πολιτισμού και Αθλητισμού Αγγελική 
Γκερέκου (ΦΕΚ 2974/Β74-11-2014). 

3. Την ανάγκη διασφάλισης της εύρυθμης και αποδο¬ 
τικής λειτουργίας της Γ ενικής Γ ραμματείας Αθλητισμού 
και της ταχείας διεκπεραίωσης των αντικειμένων της. 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 

Μεταβιβάζουμε στο Γ ενικό Γ ραμματέα Αθλητισμού το 
δικαίωμα υπογραφής «με εντολή Υφυπουργού» αποφά¬ 
σεων, εγγράφων και λοιπών διοικητικών πράξεων, που 
αφορούν σε θέματα αρμοδιότητας του και εκδίδονται 
σύμφωνα με τις κείμενες διατάξεις ως εξής: 

1. Αποφάσεις για την αναγνώριση αθλητικών ενώσεων 
και ομοσπονδιών, καθώς και ανακλήσεις αυτών, παράλ¬ 
ληλα με τον αρμόδιο για θέματα Αθλητισμού Υπουργό. 

2. Εγκυκλίους, έγγραφα και εντολές που αφορούν στην 
εκτέλεση υπηρεσίας των Οργανικών μονάδων της Γ.Γ.Α. 

3. Αποφάσεις μετακινήσεων και οδοιπορικών εξόδων, 
εντός και εκτός έδρας, στο εσωτερικό και εξωτερικό, του 
με οποιαδήποτε σχέση προσωπικού της Γ.Γ.Α. - Μελών 
Επιτροπών κ.λπ., καθώς και μετακινήσεων υπαλλήλων 
και μελών Επιτροπής Διοίκησης Ελληνικής Ολυμπιακής 
Επιτροπής (Ε.Ο.Ε.), αθλητικών αποστολών αρμοδιότητας 
Ε.Ο.Ε., Φιλίππου Ενώσεως Ελλάδος (Φ.Ε.Ε.) και ΝΠΔΔ. 

4. Αποφάσεις τοποθέτησης και μετακίνησης υπαλ¬ 
λήλων της Γ.Γ.Α. εντός των οργανικών μονάδων της 
Γ.Γ.Α., παράλληλα με τον αρμόδιο για θέματα Αθλητι¬ 
σμού Υπουργό. 

5. Αποφάσεις για θέση υπαλλήλων της Γ.Γ.Α. σε κα¬ 
τάσταση αργίας ή διαθεσιμότητας. 

6. Σύναψη διακρατικών Αθλητικών Συμφωνιών και 
Πρωτοκόλλων Αθλητικής Συνεργασίας αποκλειστικά 
με αντίστοιχους ομολόγους άλλων χωρών. 

7. Αποφάσεις μεταβάσεων αθλητικών αποστολών στο 
εξωτερικό και μετακλήσεις ξένων αθλητικών αποστολών. 

8. Χορήγηση άδειας άσκησης επαγγέλματος σε προ¬ 
πονητές που έχουν αποφοιτήσει από ΤΕΦΑΑ ή αντίστοι¬ 
χες σχολές της αλλοδαπής ή σχολές προπονητών της 
Γ.Γ.Α., πιστοποίηση εκπαιδευτών, καθώς και ανάκληση 
αδειών από προπονητές όλων των αθλημάτων, έγκριση 
ετήσιου προγράμματος και ίδρυση σχολών προπονητών. 

9. Εγκρίσεις πρακτικών Δ.Σ. του Ο.Α.Κ.Α. και Σ.Ε.Φ. 
Η αρμοδιότητα αυτή ασκείται παράλληλα με τον καθ’ 
ύλην αρμόδιο για θέματα αθλητισμού Υπουργό. 

10. Καθορισμός όρων και προϋποθέσεων πρόσβασης 
και άσκησης του επαγγέλματος του αθλητικού διαμε¬ 
σολαβητή. 

11/Εκδοση διαπιστωτικών πράξεων έκπτωσης μελών 
Δ.Σ. σωματείων, αθλητικών ενώσεων και ομοσπονδιών 
κ.λπ. 

12. Εγκρίσεις προγραμμάτων Άθλησης για Όλους 
και Αναπτυξιακού Αθλητισμού, όλων των κατηγοριών, 
προκηρύξεων προσλήψεων Πτυχιούχων Φυσικής Αγω¬ 
γής για τα ανωτέρω προγράμματα που υλοποιούν η 
Γενική Γραμματεία Αθλητισμού και οι εποπτευόμενοι 
από αυτήν και μη, φορείς, κατ’ εξαίρεση προσλήψεων 
Πτυχιούχων Φυσικής Αγωγής από ΟΤΑ, παράλληλα με 
τον αρμόδιο για θέματα Αθλητισμού Υπουργό. 

13. Έκδοση αποφάσεων εκπαιδευτικών και ερευνητι¬ 
κών προγραμμάτων, εγκρίσεις πιλοτικών προγραμμάτων 
και προγραμμάτων επιστημονικής υποστήριξης Μαζικής 
Αθλησης, παράλληλα με τον αρμόδιο για θέματα Αθλη¬ 
τισμού Υπουργό. 

14. Έκδοση δελτίων ελευθέρας εισόδου σε όλους τους 
αθλητικούς χώρους. 

ΑΡΘΡΟ 2 

Μεταβιβάζουμε στον Προϊστάμενο Γενικής Διεύθυνσης 
Υποστήριξης Αθλητισμού το δικαίωμα υπογραφής «με 
εντολή Υφυπουργού», αποφάσεων, εγγράφων και λοιπών 
διοικητικών πράξεων, που αφορούν σε θέματα αρμο¬ 
διότητας του και εκδίδονται σύμφωνα με τις κείμενες 
διατάξεις ως εξής: 

1. Χορήγηση άδειας απουσίας (κανονική, γονική, υπη¬ 
ρεσιακή, αιμοδοτική) στους Προϊσταμένους Οργανικών 
Μονάδων της Γ.Γ.Α. 

2. Έγγραφα ορισμού και εγκρίσεις χορήγησης αδει¬ 
ών απουσίας των Προϊσταμένων Οργανικών Μονάδων 
της Γ.Γ.Α. και των υπαλλήλων αυτής, για συμμετοχή σε 
συνέδρια, σεμινάρια ή άλλες εκδηλώσεις. 

3. Εγκυκλίους, έγγραφα και εντολές που αφορούν 
στην εκτέλεση υπηρεσίας των οργανικών μονάδων της 
Γενικής Διεύθυνσης. 

4. Αποφάσεις και έγγραφα όταν απαιτείται η συνερ¬ 
γασία περισσότερων της μίας Διευθύνσεων της ίδιας 
Γ ενικής Διεύθυνσης. 

5. Απαντήσεις σε αιτήματα, υπομνήματα, αναφορές, 
παράπονα και καταγγελίες πολιτών επί ενεργειών ή 
απαντήσεων οργάνων της Γ ενικής Διεύθυνσης, όταν έχει 
προηγηθεί απάντηση του Προϊσταμένου της αρμόδιας 
Διεύθυνσης. 

6. Απαντήσεις στις αρμόδιες ελεγκτικές και δικαστικές 
αρχές του Ελληνικού Δημοσίου, που αφορούν σε θέματα 
αρμοδιότητας της Γ ενικής Διεύθυνσης. 

7. Αποφάσεις για επίσκεψη - εποπτεία στους οργα¬ 
νωμένους αθλητικούς χώρους των εποπτευομένων, από 
τη Γ ενική Γ ραμματεία Αθλητισμού, αθλητικών εγκατα¬ 
στάσεων, καθώς και στους αθλητικούς χώρους των 
συνεργαζόμενων φορέων. 

8. Συγκρότηση ομάδων εργασίας και επιτροπών για 
την υποβοήθηση του έργου της Γ.Γ.Α. και των οργανικών 
μονάδων της Γ ενικής Διεύθυνσης. 


ΑΡΘΡΟ 3 

Στον Προϊστάμενο της Διεύθυνσης Αγωνιστικού Αθλη¬ 
τισμού και το νόμιμο αναπληρωτή αυτού, μεταβιβάζουμε 
το δικαίωμα υπογραφής «Με εντολή Υφυπουργού» για 
τα θέματα μέσα στον κύκλο αρμοδιοτήτων της Διεύ¬ 
θυνσης: 

1. Εγγράφων με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Εγγράφων για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Των πάσης φύσεως βεβαιώσεων και πιστοποιητικών 
εντός του κύκλου των αρμοδιοτήτων της Διεύθυνσης. 

4. Διαπιστωτικών πράξεων συγχώνευσης αθλητικών 
σωματείων/ενώσεων/ομοσπονδιών. 

5. Αποφάσεων για αναγνώριση αθλητικών σωματείων 
(πλην ενώσεων και ομοσπονδιών). 

6. Εγγράφων προς το Υπουργείο Εξωτερικών για χο¬ 
ρήγηση Ν/Ι3Α στις διάφορες αποστολές και για όσες 
χώρες απαιτείται. 

7. Εγγράφων παροχής πληροφοριών σε θέματα σχε¬ 
τικά με τη λειτουργία των σωματείων, ενώσεων, ομο¬ 
σπονδιών (Γενικές Συνελεύσεις, Καταστατικά, Διαγρα¬ 
φές Μελών, κ.λπ.). 

8. Εγγράφων σχετικά με τη λήψη μέτρων ή παρο¬ 
χή οδηγιών, που αναφέρονται στην άσκηση εποπτείας 
και ελέγχου των αθλητικών σωματείων και γενικά των 
ενώσεων αυτών και ομοσπονδιών, καθώς και στην πα¬ 
ρακολούθηση των αγωνιστικών προγραμμάτων. 

9. Χορήγηση αδειών απουσίας στους υπαλλήλους των 
οργανικών μονάδων της οικείας Διεύθυνσης. 

Στους Προϊσταμένους των Τμημάτων της Διεύθυνσης 
Αγωνιστικού Αθλητισμού και στους νόμιμους αναπλη¬ 
ρωτές τους, μεταβιβάζουμε το δικαίωμα υπογραφής με 
«Εντολή Υφυπουργού»: 

1. Προπαρασκευαστικών, υπομνηστικών και διαβιβαστι¬ 
κών εγγράφων, καθώς και εκείνων με τα οποία ζητού¬ 
νται ή δίνονται πληροφορίες για την ορθή εφαρμογή 
των νόμων ή ανακοινώνονται ή κοινοποιούνται αποφά¬ 
σεις της Υπηρεσίας και του Γ.Γ.Α. 

2. Εγγράφων με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεων κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Εγγράφων προπαρασκευαστικού και πληροφορια¬ 
κού χαρακτήρα. 

5. Εγγράφων παροχής πληροφοριών εντός του κύκλου 
των αρμοδιοτήτων των Τμημάτων. 

6. Εγγράφων γνωστοποίησης των προϋποθέσεων για 
επιχορήγηση καθώς και εγγράφων με τα οποία ζητού¬ 
νται στοιχεία για τη δυνατότητα επιχορηγήσεων των 
φορέων αρμοδιότητας των Τμημάτων της Δ/νσης Αγω¬ 
νιστικού Αθλητισμού (πλην του Τμήματος Ελέγχου Κα¬ 
νονισμών Αθλητικών Φορέων και Συλλογικών Οργάνων). 

Ειδικότερα στους Προϊσταμένους και του νόμιμους 
αναπληρωτές των Τμημάτων Αθλημάτων Κλασικού 
Αθλητισμού και Αθλοπαιδιών, Υγρού Στίβου και Μαχη¬ 
τικών Αθλημάτων και Μοντέρνων και Τεχνικών Αθλη¬ 
μάτων: Εγγράφων για μεταθέσεις/αποσπάσεις στρα- 
τευμένων αθλητών, καθώς και παροχή διευκολύνσεων 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


36231 


συμμετοχής σε προπονήσεις και αγώνες σωμάτων ενό¬ 
πλων δυνάμεων ή εργαζομένων αθλητών, σπουδαστών, 
μαθητών, προπονητών, διαιτητών και κριτών. 

ΑΡΘΡΟ 4 

Στον Προϊστάμενο της Διεύθυνσης Επαγγελματικού 
Αθλητισμού και Επαγγελμάτων Αθλητισμού και το νό¬ 
μιμο αναπληρωτή αυτού, μεταβιβάζουμε το δικαίωμα 
υπογραφής με «Εντολή Υφυπουργού» για τα θέματα 
μέσα στον κύκλο αρμοδιοτήτων της Διεύθυνσης: 

1. Εγγράφων με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Εγγράφων για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Των πάσης φύσεως βεβαιώσεων και πιστοποιητικών 
εντός του κύκλου των αρμοδιοτήτων της Διεύθυνσης. 

4. Χορήγηση αδειών απουσίας στους υπαλλήλους των 
οργανικών μονάδων της οικείας Διεύθυνσης. 

Στους Προϊσταμένους των Τμημάτων της Διεύθυνσης 
Επαγγελματικού Αθλητισμού και Επαγγελμάτων Αθλητι¬ 
σμού και στους νόμιμους αναπληρωτές τους, μεταβιβά¬ 
ζουμε το δικαίωμα υπογραφής με «Εντολή Υφυπουργού»: 

1. Προπαρασκευαστικών, υπομνηστικών και διαβιβαστι¬ 
κών εγγράφων, καθώς και εκείνων με τα οποία ζητού¬ 
νται ή δίνονται πληροφορίες για την ορθή εφαρμογή 
των νόμων ή ανακοινώνονται ή κοινοποιούνται αποφά¬ 
σεις της Υπηρεσίας και του Γ.Γ.Α. 

2. Εγγράφων με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεων κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Εγγράφων προπαρασκευαστικού και πληροφορια¬ 
κού χαρακτήρα. 

5. Εγγράφων παροχής πληροφοριών εντός του κύκλου 
των αρμοδιοτήτων των Τμημάτων. 

ΑΡΘΡΟ 5 

Στον Προϊστάμενο της Διεύθυνσης Αθλησης για 
Όλους, Προβολής, Ανάπτυξης Αθλητισμού και Διατρο¬ 
φής και το νόμιμο αναπληρωτή αυτού, μεταβιβάζουμε το 
δικαίωμα υπογραφής με «Εντολή Υφυπουργού» για τα 
θέματα μέσα στον κύκλο αρμοδιοτήτων της Διεύθυνσης: 

1. Εγγράφων με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Εγγράφων για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Των πάσης φύσεως βεβαιώσεων και πιστοποιητικών 
εντός του κύκλου των αρμοδιοτήτων της Διεύθυνσης. 

4. Εγγράφων και αποφάσεων για μελέτη, διάδοση, 
αξιολόγηση, υλοποίηση παρακολούθηση και διενέργεια 
επιτόπιων ελέγχων των προγραμμάτων Αθλησης για 
Όλους και των προγραμμάτων Αναπτυξιακού Αθλητι¬ 
σμού, σε πανελλήνιο επίπεδο. 

5. Εγγράφων και αποφάσεων διαμόρφωσης κριτηρίων 
για την υλοποίηση δράσεων άθλησης και διατροφής. 


6. Αποφάσεων για πιστοποίηση συνεργαζόμενων φο¬ 
ρέων της Διεύθυνσης. 

7/Εκδοση διαπιστωτικών πράξεων υλοποίησης ή μη 
των δράσεων της Διεύθυνσης. 

8. Εγγράφων επιστημονικής υποστήριξης των δράσε¬ 
ων της Διεύθυνσης για την αναβάθμιση των παρεχο- 
μένων υπηρεσιών. 

9. Αποφάσεων διοργάνωσης αθλητικών και πολιτιστι¬ 
κών εκδηλώσεων για την προβολή του έργου της Γ.Γ.Α. 

10. Δημοσίευσης ποσοτικών και ποιοτικών δεικτών των 
δράσεων της Διεύθυνσης με στατιστική τεκμηρίωση. 

11. Πράξεων και εγγράφων σχετικά με τη λειτουργία 
του Παρατηρητηρίου για τη γυναίκα, τον αθλητισμό και 
τη Φυσική Αγωγή υπό την αιγίδα της ΙΙΝΕ3ΘΟ. 

12. Χορήγηση αδειών απουσίας στους υπαλλήλους των 
οργανικών μονάδων της οικείας Διεύθυνσης. 

Στους Προϊσταμένους των Τ μημάτων της Διεύθυνσης 
Αθλησης για Όλους, Προβολής, Ανάπτυξης Αθλητισμού 
και Διατροφής και στους νόμιμους αναπληρωτές τους, 
μεταβιβάζουμε το δικαίωμα υπογραφής με «Εντολή 
Υφυπουργού»: 

1. Προπαρασκευαστικών, υπομνηστικών και διαβιβαστι¬ 
κών εγγράφων, καθώς και εκείνων με τα οποία ζητού¬ 
νται ή δίνονται πληροφορίες για την ορθή εφαρμογή 
των νόμων ή ανακοινώνονται ή κοινοποιούνται αποφά¬ 
σεις της Υπηρεσίας και του Γ.Γ.Α. 

2. Εγγράφων με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεων κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Εγγράφων προπαρασκευαστικού και πληροφορια¬ 
κού χαρακτήρα. 

5. Εγγράφων παροχής πληροφοριών εντός του κύκλου 
των αρμοδιοτήτων των Τμημάτων. 

ΑΡΘΡΟ 6 

Στον Προϊστάμενο της Διεύθυνσης Τεχνικών Υπηρε¬ 
σιών και το νόμιμο αναπληρωτή αυτού, μεταβιβάζουμε 
το δικαίωμα υπογραφής με «Εντολή Υφυπουργού» για 
τα θέματα μέσα στον κύκλο αρμοδιοτήτων της Διεύ¬ 
θυνσης (αρχιτεκτονικά, στατικά, ηλεκτρομηχανολογικά, 
τοπογραφικά, περιβαλλοντικά και έργα πρασίνου): 

1. Εγγράφων για απάντηση σε αιτήματα - αναφορές. 

2. Της διαβίβασης όλων των εγγράφων των τμημάτων 
της Διεύθυνσης Τεχνικών Υπηρεσιών. 

3. Εγγράφων προς τα αρμόδια υπουργεία και προς 
άλλες δημόσιες υπηρεσίες για Πολεοδομικά θέματα, για 
έκδοση οικοδομικών αδειών και κάθε φύσεως τεχνικά 
θέματα. 

4. Εγγράφων και λοιπά σε αναδόχους έργων και με¬ 
λετών. 

5. Εγκρίσεων μελετών αθλητικών έργων ως προς τη 
λειτουργικότητα (δημοσίων και ιδιωτικών). 

6. Απόφασης σύστασης των επιτροπών που προβλέ- 
πονται από τις ισχύουσες κάθε φορά περί μελετών και 
δημοσίων έργων διατάξεις, πλην εκείνων που υπάγονται 
στην αρμοδιότητα του εργοδότη και της προϊσταμένης 
αρχής. 

7. Πιστοποιήσεων συνεχιζόμενων έργων μέχρι 147.000 €. 

8. Εγκρίσεων συγκριτικών πινάκων (ΠΚ.Τ.Μ.Ν.Ε.) οι 
οποίες δεν προκαλούν συνολική υπέρβαση από το αρ¬ 
χικό συμβατικό αντικείμενο μεγαλύτερη από 88.000 €. 

9. Εγκρίσεων πρωτοκόλλων προσωρινής και οριστικής 
παραλαβής έργων μέχρι 441.000 €. 

10. Χορήγηση αδειών απουσίας στους υπαλλήλους των 
οργανικών μονάδων της οικείας Διεύθυνσης. 

11. Των πάσης φύσεως βεβαιώσεων και πιστοποιητικών, 
εντός του κύκλου των αρμοδιοτήτων των Προϊσταμένων 
των οργανικών μονάδων της οικείας Διεύθυνσης. 

Στους Προϊσταμένους Τμημάτων της Διεύθυνσης Τε- 
χνικών Υπηρεσιών και στους νόμιμους αναπληρωτές 
τους μεταβιβάζουμε το δικαίωμα υπογραφής «με εντολή 
Υφυπουργού»: 

1.Έκδοσης κάθε φύσεως βεβαιώσεων και πιστοποιη¬ 
τικών που απορρέουν από τις αρμοδιότητες του κάθε 
Τ μήματος. 


2. Της τοποθέτησης εγγράφων στο αρχείο μετά από 
αιτιολογημένη επισημειωματική εγγραφή. 

3. Ειδικότερα στους προϊσταμένους του Τμήματος 
Κατασκευής Αθλητικών Έργων (Διευθύνουσα τα έργα 
Υπηρεσία) και των Μελετών ΑθλητικώνΈργων (Διευθύ- 
νουσα τις μελέτες Υπηρεσία) αναθέτουμε και την αρ¬ 
μοδιότητα έκδοσης πιστοποιητικών για την αναβάθμιση 
εργοληπτικών και μελετητικών πτυχίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 

